Bidcorp wil verliese herwin | Netwerk24
Bidcorp wil verliese herwin
Deur Moxima Gama 24 Augustus 2018 05:01
30 Augusus 2018
Bid Corporation (Bidcorp), wat in 2016 van Bidvest geskei het, is 'n internasionale breëlynvoedseldiensgroep. Hy bied vars produkte, logistieke oplossings en toerusting aan die voedselbedryf.
Die geografiese dekking behels 34 lande op vyf vastelande. Hoewel hy op die JSE genoteer is, kom slegs sowat 10% van sy inkomste uit Suid-Afrika, met sowat een derde van die winste uit Brittanje. Die sou sy resultate vir die jaar tot 30 Junie 2018 aangekondig het ná die ter perse gaan van die uitgawe van finweek.
Ná sy notering op die JSE op 30 Mei 2016, het die aandeelprys tot 'n nuwe laagtepunt van 22 180 sent per aandeel geval. Hy het in Oktober 2016 herstel en in Julie verlede jaar 'n nuwe hoogtepunt van 32 400 sent getoets. Omdat Bidcorp 'n randverskansingsaandeel is met blootstelling in Brittanje, Europa en Australasië, het hy gekwyn toe die rand verlede jaar verstewig het.
In die grafieke:
Bidcorp het vanjaar 'n hoër bodem as sy vorige laagtepunt van 24 465 sent per aandeel gevorm, en is positief met die rand wat verswak na vorige laagtes. Bidcorp het onlangs deur die weerstandstendenslyn van sy beertendens gebreek, wat ook die boonste helling van 'n mediumtermyn simmetriese driehoek is.
'n Positiewe uitbreking uit die simmetriese driehoek en beertendens sal bevestig word met 'n weeklikse sluitingsprys bo 29 180 sent per aandeel (nog 'n weeklikse bulkersformasie moet bo dié vlak vorm). Winste tot 32 400 sent per aandeel moet dan in die nabye tot kort termyn volg. Hoewel Bidcorp daar weerstand kan ervaar, bly lank met volgehoue opwaartse potensiaal – die teiken van die simmetriese driehoek is 36 500 sent per aandeel.
'n Ommekeer deur 26 275 sent per aandeel dui op 'n vals breek van die patroon. Onder 25 055 sent kan Bidcorp sy algehele laagtepunt van 22 180 sent weer toets.